Document ID: 31991R3373

ΚΑΝΟΝΙΣΜΟΣ (ΕΟΚ) αριθ. 3373/91 ΤΟΥ ΣΥΜΒΟΥΛΙΟΥ της 18ης Νοεμβρίου 1991 σχετικά με την κατ' όγκο αύξηση των κοινοτικών δασμολογικών ποσοστώσεων που έχουν ανοιχθεί με τους κανονισμούς (ΕΟΚ) αριθ. 3402/90 και (ΕΟΚ) αριθ. 3913/90 για ορισμένα βιομηχανικά προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι, με τους κανονισμούς (ΕΟΚ) αριθ. 3402/90 (1) και (ΕΟΚ) αριθ. 3913/90 (2), το Συμβούλιο άνοιξε, για την περίοδο από την 1η Ιανουαρίου έως τις 31 Δεκεμβρίου 1991, όσον αφορά ορισμένα βιομηχανικά προϊόντα, κοινοτικές δασμολογικές ποσοστώσεις με δασμό μηδέν-
ότι, με βάση τα πλέον πρόσφατα δεδομένα σχετικά με τα εν λόγω προϊόντα όσον αφορά το τρέχον έτος, θα πρέπει να συναχθεί ότι οι άμεσες συμπληρωματικές ανάγκες εισαγωγών της Κοινότητας από τρίτες χώρες υπερβαίνουν τις αρχικά προβλεφθείσες- ότι είναι σκόπιμο να αυξηθούν αυτές οι ποσοστώσεις προκειμένου να ληφθούν υπόψη οι διαπιστωθείσες ανάγκες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσότητες των κοινοτικών δασμολογικών ποσοστώσεων που έχουν ανοιχθεί με τους κανονισμούς (ΕΟΚ) αριθ. 3402/90 και (ΕΟΚ) αριθ. 3913/90 για τα προϊόντα τα αναφερόμενα κατωτέρω αυξάνονται εντός των ποσοτικών ορίων που αναφέρονται αντίστοιχα για καθένα από τα προϊόντα αυτά:
Αύξων αριθμός Κωδικός ΣΟ (*) Ονομασία προϊόντος Αυξηθείσα ποσότητα (σε τόνους) Ποσοστωτικός δασμός (%) (1) (2) (3) (4) (5) 09.2731 ex 3905 90 00 Πολυβινυλοπυρρολιδόνη υπό μορφή σκόνης, της οποίας οι κόκκοι είναι διαστάσεων μικρότερων των 38 μικρομέτρων και της οποίας η διαλυτικότητα σε νερό θερμοκρασίας 25 o C είναι ίση ή χαμηλότερη του 1,5 % κατά βάρος, που προορίζεται για τη φαρμακευτική βιομηχανία (α) 10 0 09.2809 ex 3802 90 00 Μοντμοριλλονίτης ενεργοποιούμενος με οξύ, που προορίζεται για την παραγωγή "αυτοαντιγραφικού" χαρτιού (α) 250 0 09.2811 ex 2902 90 90 4-βενζυλοδιφαινύλιο 65 0 09.2813 ex 3815 90 00 Καταλύτες υπό μορφή μικρών κυλινδρίσκων μήκους όχι μικρότερου από 5 mm και όχι μεγαλύτερου από 8 mm, αποτελούμενοι από μείγμα οξειδίων σιδήρου, μολυβδενίου και βισμουθίου και προοριζόμενοι για την παραγωγή ακρυλικού οξέος (α) 40 0
(α) Ο έλεγχος της χρησιμοποίησης για τον εν λόγω ειδικό προορισμό πραγματοποιείται με την εφαρμογή των σχετικών κοινοτικών διατάξεων.
(*) Βλέπε κωδικούς Taric στο παράρτημα.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Νοεμβρίου 1991.

Labels: 3
1